ኣዲስ ኣበባ ንምቑጽጻር ኣብ ወሰናስን እታ ከተማ ምስበጽሐ፡ ኣብ ኣለም-በቃኝ ዝነበሩ ሓለውቲ ብምህዳሞም፤ እቶም 'ኦሮማይ' ዝተባህለሎም ግዳያት መዓጹ ደፊኦም ክወጹ ከኣሉ፣ ህይወቶም ከኣ ኣድሓኑ። ገብረ ኸኣ ምስኦም ህይወቱ ኣድሓነ። ድሕሪ 12 ዓመታት ካብቲ ዓዘቕቲ ክወጽእ ብምኽኣሉ ተዘክሮታቱን እቶም ናይ ሽዑ ስምዒታቱ ይስዕርዎ'ዮም። በቲ ዝተጓነፎ ዕድል "ዳግማይ ተፈጢረ" ብምባል ጥራይ'ዩ ዝገልጾ። "ይዅን'ምበር" ይብል ገብረ፡ "እቲ ናይ ኣለም-በቃኝ ስምብራት ጌና ምሳይ ኣሎ፣ ስድራይን መቕርበይን ዝተሳቐይዎ'ውን ንባዕሉ ስቅያት'ዩ ነይሩ። "ግናኸ ኵሉ ሓሊፉ። እቶም ሰንበተ-ሰንበት፡ ይፍለጡና ኣይፍለጡና ብዘየገድስ፡ መግቢ ሒዞምልና ዝመጹ ዝነበሩ ኤርትራውያን ወትሩ እዝክሮም።" "ናይ ኤርትራ ምሩኻት ኣበይ ኣሎዉ እናበሉ ደልዮም ይረኽብና ነይሮም" እናበለ ንዝነበሮም ህዝባዊ ደገፍን ምድንጋጽን ይገልጽ ። ዓበይቲ ፍጻሜታት ኤርትራ ኣብ 2018 ንምዃኑ ኣለም-በቃኝ ከመይ ይመስል ነበረ?
